CELEX: 62017TN0619
Language: fi
Date: 2017-09-09 00:00:00
Title: Asia T-619/17: Kanne 9.9.2017 – de la Fuente Martín ym. v. SRB

8.1.2018   
            
            
               FI
            
            
               Euroopan unionin virallinen lehti
            
            
               C 5/44
            
         Kanne 9.9.2017 – de la Fuente Martín ym. v. SRB
   (Asia T-619/17)
   (2018/C 005/59)
   Oikeudenkäyntikieli: espanja
   
      Asianosaiset
   
   
      Kantajat: Juan Antonio de la Fuente Martín (Madrid, Espanja) ja 525 muuta kantajaa (edustajat: asianajajat M. Durán Muñoz ja M. Duran Campos)
   
      Vastaaja: Yhteinen kriisinratkaisuneuvosto (SRB)
   
      Vaatimukset
   
   Kantajat vaativat, että unionin yleinen tuomioistuin
   
               —
            
            
               kumoaa yhteisen kriisinratkaisuneuvoston laajassa kokoonpanossa 7.6.2017 hyväksymän toimenpiteen tai päätöksen SRB/EES/2017/08, joka on julkaistu osittain 12.7.2017 ja jolla hyväksyttiin Banco Popular Español, S.A:ta koskeva kriisinratkaisutoimenpide, ja määrää osakkaille ja kyseisen pankin pääomainstrumenttien haltijoille palautettaviksi kyseiset pääomainstrumentit ja ennallistaa näin täysimääräisesti heidän varallisuusoikeutensa
            
         
               —
            
            
               toteaa toissijaisesti, että kanteen kohteena olevasta yhteisen kriisinratkaisuneuvoston päätöksestä on aiheutunut vahinkoa mainitun pankin osakkaille ja arvopapereiden haltijoille, joiden osalta yhteisen kriisinratkaisuneuvoston on korvattava aiheutunut vahinko 15.7.2014 annetun asetuksen N:o (EU) 806/2014 87 artiklan mukaisesti velvoittamalla yhteinen kriisinratkaisuneuvosto ja samalla Euroopan unionin korvaamaan [kantajille] osakkeiden ja pääomainstrumenttien arvo sellaisena kuin se oli kanteen kohteena olevan päätöksen antamispäivää edeltävänä päivänä tai tilanteen niin vaatiessa se arvo, joka näillä olisi säilynyt siinä tapauksessa, että kyseinen luottolaitos olisi asetettu tavanomaiseen selvitysmenettelyyn hetkellä, jolloin yhteinen kriisinratkaisuneuvosto antoi päätöksensä.
            
         
      Oikeudelliset perusteet ja pääasialliset perustelut
   
   Oikeudelliset perusteet ja pääasialliset perustelut ovat samanlaiset kuin ne, joihin on vedottu asiassa T-478/17, Mutualidad de la Abogacía ja Hermandad Nacional de Arquitectos Superiores y Químicos v. SRB, asiassa T-481/17, Fundación Tatiana Pérez de Guzmán el Bueno ja SFL v. SRB, asiassa T-482/17, Comercial Vascongada Recalde v. komissio ja SRB, asiassa T-483/17, García Suárez ym. v. komissio ja SRB, asiassa T-484/17, Fidesban ym. v. SRB, asiassa T-497/17, Sánchez del Valle ja Calatrava Real Estate 2015 v. komissio ja SRB sekä asiassa T-498/17, Pablo Álvarez de Linera Granda v. komissio ja SRB.